Nuh
<s>U ime Allaha, Milostivog, Samilosnog!</s><s>1. Mi smo poslali Nuha narodu njegovu: "Opominji narod svoj prije nego što ga stigne patnja nesnosna!"</s>

<s>2. "O narode moj," - govorio je o­n - "ja vas otvoreno opominjem:</s>

<s>3. Allahu se klanjajte i Njega se bojte i meni poslušni budite,</s>

<s>4. o­n će vam grijehe vaše oprostiti i u životu vas do određenog časa ostaviti, a kada Allahov određeni čas dođe zaista se neće, neka znate, odgoditi."</s>

<s>5. o­n reče: "Gospodaru moj, ja sam narod svoj i noću i danju, doista, pozivao,</s>

<s>6. ali ga je pozivanje moje još više udaljilo.</s>

<s>7. I kad god sam ih pozivao da im oprostiš, prste su svoje u uši stavljali i haljinama svojim se pokrivali - bili su uporni i pretjerano oholi.</s>

<s>8. Zatim, ja sam ih otvoreno pozivao,</s>

<s>9. a o­nda sam im javno objavljivao i u povjerenju im šaputao,</s>

<s>10. i govorio: ’Tražite od Gospodara svoga oprost jer o­n, doista, mnogo prašta;</s>

<s>11. o­n će vam kišu obilnu slati</s>

<s>12. i pomoći će vas imanjima i sinovima, i daće vam bašče, i rijeke će vam dati.</s>

<s>13.</s><s>Šta vam je, zašto se Allahove sile ne bojite,</s>

<s>14. a o­n vas postepeno stvara?!</s>

<s>15.</s><s>Zar ne vidite kako je Allah sedam nebesa, jedno iznad drugog, stvorio,</s>

<s>16. i na njima Mjesec svjetlim dao, a Sunce svjetiljkom učinio?</s>

<s>17.</s><s>Allah vas od zemlje poput bilja stvara,</s>

<s>18. zatim vas u nju vraća i iz nje će vas, sigurno, izvesti.</s>

<s>19.</s><s>Allah vam je zemlju učinio ravnom,</s>

<s>20. da biste po njoj hodili putevima prostranim?’”</s>

<s>21.</s><s>Nuh reče: "Gospodaru moj, o­ni mene ne slušaju i povode se za o­nima čija bogatstva i djeca samo njihovu propast uvećavaju</s>

<s>22. i spletke velike snuju</s>

<s>23. i govore: ’Nikako božanstva svoja ne ostavljajte, i nikako ni Vedda, ni Suvaa, a ni Jegusa, ni Jeuka, ni Jesra ne napuštajte!’,</s>

<s>24. a već su mnoge u zabludu doveli, pa Ti njima, inadžijama, samo propast povećaj!"</s>

<s>25.</s><s>I o­ni su zbog grijehova svojih potopljeni i u vatru će biti uvedeni i nikoga sebi, osim Allaha, kao pomagača neće naći.</s>

<s>26.</s><s>I Nuh reče: "Gospodaru moj, ne ostavi na Zemlji nijednog nevjernika,</s>

<s>27. jer, ako ih ostaviš, o­ni će robove Tvoje u zabludu zavoditi i samo će grješnika i nevjernika rađati!</s>

<s>28.</s><s>Gospodaru moj, oprosti meni, i roditeljima mojim, i o­nome koji kao vjernik u dom moj uđe, i vjernicima i vjernicama, a nevjernicima samo propast povećaj!"</s>

<s>(Kur'an Časni)</s>

